Ericu950/Stoicheia-meter-silver huggingface dataset:
φάντασμα μὲν γάρ ἐστι δόκησις διανοίας οἵα γίνεται κατὰ τοὺς ὕπνους , φαντασία δέ ἐστι τύπωσις ἐν ψυχῇ , τουτ έστιν ἀλλοίωσις , ὡς ὁ Χρύσιππος ἐν τῇ δευτέρᾳ Περὶ ψυχῆς ὑφίσταται .
οὐ γὰρ δεκτέον τὴν τύπωσιν οἱονεὶ τύπον σφραγιστῆρος , ἐπεὶ ἀνένδεκτόν ἐστι πολλοὺς τύπους κατὰ τὸ αὐτὸ περὶ τὸ αὐτὸ γίνεσθαι 0 .
νοεῖται δὲ  ἡ  φαντασία ἡ ἀπὸ ὑπάρχοντος κατὰ τὸ ὑπάρχον ἐναπομεμαγμένη καὶ ἐναποτετυπωμένη καὶ ἐναπεσφραγισμένη , οἵα οὐκ ἂν γένοιτο ἀπὸ μὴ ὑπάρχοντος .
τῶν δὲ φαντασιῶν κατ αὐτοὺς αἱ μέν εἰσιν αἰσθητικαί , αἱ δ οὔ 0 ·
αἰσθητικαὶ μὲν αἱ δι αἰσθητηρίου ἢ αἰσθητηρίων λαμβανόμεναι , οὐκ αἰσθητικαὶ δ αἱ διὰ τῆς διανοίας καθάπερ τῶν ἀσωμάτων καὶ τῶν ἄλλων τῶν λόγῳ λαμβανομένων 0 1 2 .
τῶν δὲ αἰσθητικῶν 〈 αἱ μὲν 〉 ἀπὸ ὑπαρχόντων μετ εἴξεως καὶ συγκαταθέσεως γίνονται .
εἰσὶ δὲ τῶν φαντασιῶν καὶ ἐμφάσεις αἱ ὡσανεὶ ἀπὸ ὑπαρχόντων γινόμεναι .
ἔτι τῶν φαντασιῶν αἱ μέν εἰσι λογικαί , αἱ δὲ ἄλογοι 0 ·
λογικαὶ μὲν αἱ τῶν λογικῶν ζῴων , ἄλογοι δὲ αἱ τῶν ἀλόγων 0 1 .
αἱ μὲν οὖν λογικαὶ νοήσεις εἰσίν , αἱ δ ἄλογοι οὐ τετυχήκασιν ὀνόματος .
καὶ αἱ μέν εἰσι τεχνικαί , αἱ δὲ ἄτεχνοι 0 ·
ἄλλως γοῦν θεωρεῖται ὑπὸ τεχνίτου εἰκὼν καὶ ἄλλως ὑπὸ ἀτέχνου 0 .
Αἴσθησις δὲ λέγεται κατὰ τοὺς Στωικοὺς τό τ ἀφ ἡγεμονικοῦ πνεῦμα ἐπὶ τὰς αἰσθήσεις διῆκον καὶ ἡ δι αὐτῶν κατάληψις καὶ ἡ περὶ τὰ αἰσθητήρια κατασκευή , καθ ἥν τινες πηροὶ γίνονται .
καὶ ἡ ἐνέργεια δὲ αἴσθησις καλεῖται .
ἡ δὲ κατάληψις γίνεται κατ αὐτοὺς αἰσθήσει μὲν λευκῶν καὶ μελάνων καὶ τραχέων καὶ λείων , λόγῳ δὲ τῶν δι ἀποδείξεως συναγομένων , ὥσπερ τοῦ θεοὺς εἶναι , καὶ προνοεῖν τούτους 0 .
τῶν γὰρ νοουμένων τὰ μὲν κατὰ περίπτωσιν ἐνοήθη , τὰ δὲ καθ ὁμοιότητα , τὰ δὲ κατ ἀναλογίαν , τὰ δὲ κατὰ μετάθεσιν , τὰ δὲ κατὰ σύνθεσιν , τὰ δὲ κατ ἐναντίωσιν 0 1 2 .
κατὰ περίπτωσιν μὲν οὖν ἐνοήθη τὰ αἰσθητά ·
καθ ὁμοιότητα δὲ τὰ ἀπό τινος παρακειμένου , ὡς Σωκράτης ἀπὸ τῆς εἰκόνος 0 1 ·
κατ ἀναλογίαν δὲ αὐξητικῶς μέν , ὡς ὁ Τιτυὸς καὶ Κύκλωψ 0 1 ·
μειωτικῶς δέ , ὡς ὁ Πυγμαῖος 0 1 .
καὶ τὸ κέντρον δὲ τῆς γῆς κατ ἀναλογίαν ἐνοήθη ἀπὸ τῶν μικροτέρων σφαιρῶν .
κατὰ μετάθεσιν δέ , οἷον ὀφθαλμοὶ ἐπὶ τοῦ στήθους 0 1 ·
κατὰ σύνθεσιν δὲ ἐνοήθη Ἱπποκένταυρος ·
καὶ κατ ἐναντίωσιν θάνατος 0 .
νοεῖται δὲ καὶ κατὰ μετάβασίν τινα , ὡς τὰ λεκτὰ καὶ ὁ τόπος 0 .
φυσικῶς δὲ νοεῖται δίκαιόν τι καὶ ἀγαθόν ·
καὶ κατὰ στέρησιν , οἷον ἄχειρ 0 .
τοιάδε τινὰ καὶ περὶ φαντασίας καὶ αἰσθήσεως καὶ νοήσεως δογματίζουσι .
κριτήριον δὲ τῆς ἀληθείας φασὶ τυγχάνειν τὴν καταληπτικὴν φαντασίαν , τουτέστι τὴν ἀπὸ ὑπάρχοντος , καθά φησι Χρύσιππος ἐν τῇ δυωδεκάτῃ τῶν Φυσικῶν καὶ Ἀντίπατρος καὶ Ἀπολλόδωρος .
ὁ μὲν γὰρ Βόηθος κριτήρια πλείονα ἀπολείπει , νοῦν καὶ αἴσθησιν καὶ ὄρεξιν καὶ ἐπιστήμην ·
ὁ δὲ Χρύσιππος διαφερόμενος πρὸς αὑτὸν ἐν τῷ πρώτῳ Περὶ λόγου κριτήριά φησιν εἶναι αἴσθησιν καὶ πρόληψιν ·
ἔστι δ ἡ πρόληψις ἔννοια φυσικὴ τῶν καθόλου .
ἄλλοι δέ τινες τῶν ἀρχαιοτέρων Στωικῶν τὸν ὀρθὸν λόγον κριτήριον ἀπολείπουσιν , ὡς ὁ Ποσειδώνιος ἐν τῷ Περὶ κριτηρίου φησί .
τῆς δὲ διαλεκτικῆς θεωρίας συμφώνως δοκεῖ τοῖς πλείστοις ἀπὸ τοῦ περὶ φωνῆς ἐνάρχεσθαι τόπου .
ἔστι δὲ φωνὴ ἀὴρ πεπληγμένος ἢ τὸ ἴδιον αἰσθητὸν ἀκοῆς , ὥς φησι Διογένης ὁ Βαβυλώνιος ἐν τῇ Περὶ φωνῆς τέχνῃ 0 .
ζῴου μέν ἐστι φωνὴ ἀὴρ ὑπὸ ὁρμῆς πεπληγμένος , ἀνθρώπου δ ἔστιν ἔναρθρος καὶ ἀπὸ διανοίας ἐκπεμπομένη , ὡς ὁ Διογένης φησίν , ἥτις ἀπὸ δεκατεσσάρων ἐτῶν τελειοῦται .
καὶ σῶμα δ ἐστὶν ἡ φωνὴ κατὰ τοὺς Στωικούς , ὥς φησιν Ἀρχέδημός τ ἐν τῇ Περὶ φωνῆς καὶ Διογένης καὶ Ἀντίπατρος καὶ Χρύσιππος ἐν τῇ δευτέρᾳ τῶν Φυσικῶν .
πᾶν γὰρ τὸ ποιοῦν σῶμά ἐστι ·
ποιεῖ δὲ ἡ φωνὴ προσιοῦσα τοῖς ἀκούουσιν ἀπὸ τῶν φωνούντων .
λέξις δέ ἐστιν , ὥς φησι Διογένης , φωνὴ ἐγγράμματος , οἷον Ἡμέρα 0 .
λόγος δέ ἐστι φωνὴ σημαντικὴ ἀπὸ διανοίας ἐκπεμπομένη , οἷον Ἡμέρα ἐστί .
διάλεκτος δέ ἐστι λέξις κεχαραγμένη ἐθνικῶς τε καὶ Ἑλληνικῶς , ἢ λέξις ποταπή , τουτέστι ποιὰ κατὰ διάλεκτον , οἷον κατὰ μὲν τὴν Ἀτθίδα Θάλαττα , κατὰ δὲ τὴν Ἰάδα Ἡμέρη 0 1 2 .
τῆς δὲ λέξεως στοιχεῖά ἐστι τὰ εἰκοσιτέσσαρα γράμματα .
τριχῶς δὲ λέγεται τὸ γράμμα , τό τε στοιχεῖον ὅ τε χαρακτὴρ τοῦ στοιχείου καὶ τὸ ὄνομα , οἷον Ἄλφα 0 ·
φωνήεντα δέ ἐστι τῶν στοιχείων ἑπτά , α , ε , η , ι , ο , υ , ω ·
ἄφωνα δὲ ἕξ , β , γ , δ , κ , π , τ 0 .
διαφέρει δὲ φωνὴ καὶ λέξις , ὅτι φωνὴ μὲν καὶ ὁ ἦχός ἐστι , λέξις δὲ τὸ ἔναρθρον μόνον 0 .
λέξις δὲ λόγου διαφέρει , ὅτι λόγος ἀεὶ σημαντικός ἐστι , λέξις δὲ καὶ ἄσημος , ὡς ἡ βλίτυρι , λόγος δὲ οὐδαμῶς 0 1 2 .
διαφέρει δὲ καὶ τὸ λέγειν τοῦ προφέρεσθαι ·
προφέρονται μὲν γὰρ αἱ φωναί , λέγεται δὲ τὰ πράγματα , ἃ δὴ καὶ λεκτὰ τυγχάνει .
τοῦ δὲ λόγου ἐστὶ μέρη πέντε , ὥς φησι Διογένης τ ἐν τῷ Περὶ φωνῆς καὶ Χρύσιππος , ὄνομα , προσηγορία , ῥῆμα , σύνδεσμος , ἄρθρον ·
ὁ δ Ἀντίπατρος καὶ τὴν μεσότητα τίθησιν ἐν τοῖς Περὶ λέξεως καὶ τῶν λεγομένων .
ἔστι δὲ προσηγορία μὲν κατὰ τὸν Διογένην μέρος λόγου σημαῖνον κοινὴν ποιότητα , οἷον Ἄνθρωπος , Ἵππος ·
ὄνομα δέ ἐστι μέρος λόγου δηλοῦν ἰδίαν ποιότητα , οἷον Διογένης , Σωκράτης ·
ῥῆμα δέ ἐστι μέρος λόγου σημαῖνον ἀσύνθετον κατηγόρημα , ὡς ὁ Διογένης , ἤ , ὥς τινες , στοιχεῖον λόγου ἄπτωτον , σημαῖνόν τι συντακτὸν περί τινος ἢ τινῶν , οἷον Γράφω , Λέγω 0 ·
σύνδεσμος δέ ἐστι μέρος λόγου ἄπτωτον , συνδοῦν τὰ μέρη τοῦ λόγου ·
ἄρθρον δέ ἐστι στοιχεῖον λόγου πτωτικόν , διορίζον τὰ γένη τῶν ὀνομάτων καὶ τοὺς ἀριθμούς , οἷον Ὁ , Ἡ , Τό , Οἱ , Αἱ , Τά .
ἀρεταὶ δὲ λόγου εἰσὶ πέντε , Ἑλληνισμός , σαφήνεια , συντομία , πρέπον , κατασκευή .
ἑλληνισμὸς μὲν οὖν ἐστι φράσις ἀδιάπτωτος ἐν τῇ τεχνικῇ καὶ μὴ εἰκαίᾳ συνηθείᾳ ·
σαφήνεια δέ ἐστι λέξις γνωρίμως παριστῶσα τὸ νοούμενον ·
συντομία δέ ἐστι λέξις αὐτὰ τὰ ἀναγκαῖα περιέχουσα πρὸς δήλωσιν τοῦ πράγματος ·
πρέπον δέ ἐστι λέξις οἰκεία τῷ πράγματι ·
κατασκευὴ δέ ἐστι λέξις ἐκπεφευγυῖα τὸν ἰδιωτισμόν .
ὁ δὲ βαρβαρισμὸς ἐκ τῶν κακιῶν λέξις ἐστὶ παρὰ τὸ ἔθος τῶν εὐδοκιμούντων Ἑλλήνων , σολοικισμὸς δέ ἐστι λόγος ἀκαταλλήλως συντεταγμένος .
ποίημα δέ ἐστιν , ὡς ὁ Ποσειδώνιός φησιν ἐν τῇ Περὶ λέξεως εἰσαγωγῇ , λέξις ἔμμετρος ἢ ἔνρυθμος μετὰ σκευῆς τὸ λογοειδὲς ἐκβεβηκυῖα ·
τὸ ἔνρυθμον δ εἶναι τό γαῖα μεγίστη καὶ Διὸς αἰθήρ 0 .
ποίησις δέ ἐστι σημαντικὸν ποίημα , μίμησιν περιέχον θείων καὶ ἀνθρωπείων .
ὅρος δέ ἐστιν , ὥς φησιν Ἀντίπατρος ἐν τῷ πρώτῳ Περὶ ὅρων , λόγος κατ ἀνάλυσιν ἀπαρτιζόντως ἐκφερόμενος , ἤ , ὡς Χρύσιππος ἐν τῷ Περὶ ὅρων , ἰδίου ἀπόδοσις 0 .
ὑπογραφὴ δέ ἐστι λόγος τυπωδῶς εἰσάγων εἰς τὰ πράγματα , ἢ ὅρος ἁπλούστερον τὴν τοῦ ὅρου δύναμιν προσενηνεγμένος .
γένος δέ ἐστὶ πλειόνων καὶ ἀναφαιρέτων ἐννοημάτων σύλληψις , οἷον Ζῷον ·
τοῦτο γὰρ περιείληφε τὰ κατὰ μέρος ζῷα .
ἐννόημα δέ ἐστι φάντασμα διανοίας , οὔ τε τὶ ὂν οὔ τε ποιόν , ὡσανεὶ δέ τι ὂν καὶ ὡσανεὶ ποιόν , οἷον γίνεται ἀνατύπωμα ἵππου καὶ μὴ παρόντος 0 1 .
Εἶδος δέ ἐστι τὸ ὑπὸ τοῦ γένους περιεχόμενον , ὡς ὑπὸ τοῦ ζῴου ὁ ἄνθρωπος περιέχεται .
γενικώτατον δέ ἐστιν ὃ γένος ὂν γένος οὐκ ἔχει , οἷον τὸ ὄν 0 ·
εἰδικώτατον δέ ἐστιν ὃ εἶδος ὂν εἶδος οὐκ ἔχει , ὥσπερ ὁ Σωκράτης 0 .
διαίρεσις δέ ἐστι γένους ἡ εἰς τὰ προσεχῆ εἴδη τομή , οἷον Τῶν ζῴων τὰ μέν ἐστι λογικά , τὰ δὲ ἄλογα 0 .
ἀντιδιαίρεσις δέ ἐστι γένους εἰς εἶδος τομὴ κατὰ τ οὐναντίον , ὡς ἂν κατ ἀπόφασιν , οἷον Τῶν ὄντων τὰ μέν ἐστιν ἀγαθά , τὰ δ οὐκ ἀγαθά 0 .
ὑποδιαίρεσις δέ ἐστι διαίρεσις ἐπὶ διαιρέσει , οἷον Τῶν ὄντων τὰ μέν ἐστιν ἀγαθά , τὰ δ οὐκ ἀγαθά , καὶ Τῶν οὐκ ἀγαθῶν τὰ μέν ἐστι κακά , τὰ δὲ ἀδιάφορα 0 .
μερισμὸς δέ ἐστι γένους εἰς τόπους κατάταξις , ὡς ὁ Κρῖνις 0 ·
οἷον Τῶν ἀγαθῶν τὰ μέν ἐστι περὶ ψυχήν , τὰ δὲ περὶ σῶμα 0 .
ἀμφιβολία δέ ἐστι λέξις δύο ἢ καὶ πλείονα πράγματα σημαίνουσα λεκτικῶς καὶ κυρίως καὶ κατὰ τὸ αὐτὸ ἔθος , ὥσθ ἅμα τὰ πλείονα ἐκδέξασθαι κατὰ ταύτην τὴν λέξιν ·
οἷον Αὐλητρὶς πέπτωκε ·
δηλοῦνται γὰρ δι αὐτῆς τὸ μὲν τοιοῦτον , Οἰκία τρὶς πέπτωκε , τὸ δὲ τοιοῦτον , Αὐλήτρια πέπτωκε 0 .
διαλεκτικὴ δέ ἐστιν , ὥς φησι Ποσειδώνιος , ἐπιστήμη ἀληθῶν καὶ ψευδῶν καὶ οὐδετέρων ·
τυγχάνει δ αὕτη , ὡς ὁ Χρύσιππός φησι , περὶ σημαίνοντα καὶ σημαινόμενα .
ἐν μὲν οὖν τῇ περὶ φωνῆς θεωρίᾳ τοιαῦτα λέγεται τοῖς Στωικοῖς .
ἐν δὲ τῷ περὶ τῶν πραγμάτων καὶ τῶν σημαινομένων τόπῳ τέτακται ὁ περὶ λεκτῶν καὶ αὐτοτελῶν καὶ ἀξιωμάτων καὶ συλλογισμῶν λόγος καὶ ὁ περὶ ἐλλιπῶν τε καὶ κατηγορημάτων καὶ ὀρθῶν καὶ ὑπτίων .
φασὶ δὲ  τὸ  λεκτὸν εἶναι τὸ κατὰ φαντασίαν λογικὴν ὑφιστάμενον .
τῶν δὲ λεκτῶν τὰ μὲν λέγουσιν εἶναι αὐτοτελῆ οἱ Στωικοί , τὰ δ ἐλλιπῆ 0 .
ἐλλιπῆ μὲν οὖν ἐστι τὰ ἀναπάρτιστον ἔχοντα τὴν ἐκφοράν , οἷον Γράφει ·
ἐπιζητοῦμεν γάρ , Τίς ;
αὐτοτελῆ δ ἐστὶ τὰ ἀπηρτισμένην ἔχοντα τὴν ἐκφοράν , οἷον Γράφει Σωκράτης .
ἐν μὲν οὖν τοῖς ἐλλιπέσι λεκτοῖς τέτακται τὰ κατηγορήματα , ἐν δὲ τοῖς αὐτοτελέσι τὰ ἀξιώματα καὶ οἱ συλλογισμοὶ καὶ τὰ ἐρωτήματα καὶ τὰ πύσματα 0 .
ἔστι δὲ τὸ κατηγόρημα τὸ κατά τινος ἀγορευόμενον ἢ πρᾶγμα συντακτὸν περί τινος ἢ τινῶν , ὡς οἱ περὶ Ἀπολλόδωρόν φασιν , ἢ λεκτὸν ἐλλιπὲς συντακτὸν ὀρθῇ πτώσει πρὸς ἀξιώματος γένεσιν 0 .
τῶν δὲ κατηγορημάτων τὰ μέν ἐστι συμβάματα , οἷον τὸ διὰ πέτρας πλεῖν . ·
καὶ τὰ μέν ἐστι τῶν κατηγορημάτων ὀρθά , ἃ δ ὕπτια , ἃ δ οὐδέτερα 0 .
ὀρθὰ μὲν οὖν ἐστι τὰ συντασσόμενα μιᾷ τῶν πλαγίων πτώσεων πρὸς κατηγορήματος γένεσιν , οἷον Ἀκούει , Ὁρᾷ , Διαλέγεται ·
ὕπτια δ ἐστὶ τὰ συντασσόμενα τῷ παθητικῷ μορίῳ , οἷον Ἀκούομαι , Ὁρῶμαι ·
οὐδέτερα δ ἐστὶ τὰ μηδετέρως ἔχοντα , οἷον Φρονεῖ , Περιπατεῖ .
ἀντιπεπονθότα δέ ἐστιν ἐν τοῖς ὑπτίοις , ἃ ὕπτια ὄντα ἐνεργήματα  δέ  ἐστιν , οἷον Κείρεται ·
ἐμπεριέχει γὰρ ἑαυτὸν ὁ κειρόμενος .
πλάγιαι δὲ πτώσεις εἰσὶ γενικὴ καὶ δοτικὴ καὶ αἰτιατική .
ἀξίωμα δέ ἐστιν ὅ ἐστιν ἀληθὲς ἢ ψεῦδος ·
ἢ πρᾶγμα αὐτοτελὲς ἀποφαντὸν ὅσον ἐφ ἑαυτῷ , ὡς ὁ Χρύσιππός φησιν ἐν τοῖς Διαλεκτικοῖς ὅροις ἀξίωμά ἐστι τὸ ἀποφαντὸν ἢ καταφαντὸν ὅσον ἐφ ἑαυτῷ , οἷον Ἡμέρα ἐστί , Δίων περιπατεῖ 0 .
ὠνόμασται δὲ τὸ ἀξίωμα ἀπὸ τοῦ ἀξιοῦσθαι ἢ ἀθετεῖσθαι ·
ὁ γὰρ λέγων Ἡμέρα ἐστίν , ἀξιοῦν δοκεῖ τὸ ἡμέραν εἶναι .
οὔσης μὲν οὖν ἡμέρας , ἀληθὲς γίνεται τὸ προκείμενον ἀξίωμα ·
μὴ οὔσης δέ , ψεῦδος 0 .
διαφέρει δ ἀξίωμα καὶ ἐρώτημα καὶ πύσμα 〈 καὶ 〉 προστακτικὸν καὶ ὁρκικὸν καὶ ἀρατικὸν καὶ ὑποθετικὸν καὶ προσαγορευτικὸν καὶ πρᾶγμα ὅμοιον ἀξιώματι .
ἀξίωμα μὲν γάρ ἐστιν ὃ λέγοντες ἀποφαινόμεθα , ὅπερ ἢ ἀληθές ἐστιν ἢ ψεῦδος .
ἐρώτημα δέ ἐστι πρᾶγμα αὐτοτελὲς μέν , ὡς καὶ τὸ ἀξίωμα , αἰτητικὸν δὲ ἀποκρίσεως , οἷον ἆρά γ ἡμέρα ἐστί 0 ;
τοῦτο δ οὔ τε ἀληθές ἐστιν οὔ τε ψεῦδος , ὥστε τὸ μὲν ἡμέρα ἐστίν ἀξίωμά ἐστι , τὸ δὲ ἆρά γ ἡμέρα ἐστίν ;
ἐρώτημα .
πύσμα δέ ἐστι πρᾶγμα πρὸς ὃ συμβολικῶς οὐκ ἔστιν ἀποκρίνεσθαι , ὡς ἐπὶ τοῦ ἐρωτήματος , Ναί , ἀλλὰ δεῖ εἰπεῖν οἰκεῖ ἐν τῷδε τῷ τόπῳ 0 .
προστακτικὸν δέ ἐστι πρᾶγμα ὃ λέγοντες προστάσσομεν , οἷον , σὺ μὲν βάδιζε τὰς ἐπ Ἰνάχου ῥοάς .
ὁρκικὸν δέ ἐστι πρᾶγμα * * 〈 προσαγορευτικὸν 〉 δέ ἐστι πρᾶγμα ὃ εἰ λέγοι τις , προσαγορεύοι ἄν , οἷον , Ἀτρείδη κύδιστε , ἄναξ ἀνδρῶν Ἀγάμεμνον 0 .
ὅμοιον δ ἐστὶν ἀξιώματι ὃ τὴν ἐκφορὰν ἔχον ἀξιωματικὴν παρά τινος μορίου πλεονασμὸν ἢ πάθος ἔξω πίπτει τοῦ γένους τῶν ἀξιωμάτων , οἷον , καλός γ ὁ παρθενών 0 .
ὡς Πριαμίδῃσιν ἐμφερὴς ὁ βουκόλος 0 .
ἔστι δὲ καὶ ἐπαπορητικόν τι πρᾶγμα διενηνοχὸς ἀξιώματος , ὃ εἰ λέγοι τις , ἀποροίη ἄν ·
ἆρ ἔστι συγγενές τι λύπη καὶ βίος ;
οὔ τε δ ἀληθῆ ἐστιν οὔ τε ψευδῆ τὰ ἐρωτήματα καὶ τὰ πύσματα καὶ τὰ τούτοις παραπλήσια , τῶν ἀξιωμάτων ἢ ἀληθῶν ἢ ψευδῶν ὄντων .
τῶν ἀξιωμάτων τὰ μέν ἐστιν ἁπλᾶ , τὰ δ οὐχ ἁπλᾶ , ὥς φασιν οἱ περὶ Χρύσιππον καὶ Ἀρχέδημον καὶ Ἀθηνόδωρον καὶ Ἀντίπατρον καὶ Κρῖνιν 0 .
ἁπλᾶ μὲν οὖν ἐστι τὰ συνεστῶτα ἐξ ἀξιώματος μὴ διαφορουμένου  ἢ ἐξ ἀξιωμάτων  , οἷον τὸ ἡμέρα ἐστίν ·
οὐχ ἁπλᾶ δ ἐστὶ τὰ συνεστῶτ ἐξ ἀξιώματος διαφορουμένου ἢ ἐξ ἀξιωμάτων ἐξ ἀξιώματος μὲν διαφορουμένου , οἷον εἰ ἡμέρα ἐστίν , 〈 ἡμέρα ἐστίν 〉 ·
ἐξ ἀξιωμάτων δέ , οἷον εἰ ἡμέρα ἐστί , φῶς ἐστι .
ἐν δὲ τοῖς ἁπλοῖς ἀξιώμασίν ἐστι τὸ ἀποφατικὸν καὶ τὸ ἀρνητικὸν καὶ τὸ στερητικὸν καὶ τὸ κατηγορικὸν καὶ τὸ καταγορευτικὸν καὶ τὸ ἀόριστον , ἐν δὲ τοῖς οὐχ ἁπλοῖς 〈 ἀξιώμασι 〉 τὸ συνημμένον καὶ τὸ παρασυνημμένον καὶ τὸ συμπεπλεγμένον καὶ τὸ διεζευγμένον καὶ τὸ αἰτιῶδες καὶ τὸ διασαφοῦν τὸ μᾶλλον καὶ τὸ ἧττον 0 .
* * καὶ ἀποφατικὸν μὲν οἷον οὐχὶ ἡμέρα ἐστίν 0 .
εἶδος δὲ τούτου τὸ ὑπεραποφατικόν 0 .
ὑπεραποφατικὸν δ ἐστὶν ἀποφατικὸν ἀποφατικοῦ , οἷον οὐχὶ ἡμέρα οὐκ ἔστι ·
τίθησι δὲ τὸ ἡμέρα ἐστίν .
ἀρνητικὸν δέ ἐστι τὸ συνεστὸς ἐξ ἀρνητικοῦ μορίου καὶ κατηγορήματος , οἷον οὐδεὶς περιπατεῖ ·
στερητικὸν δέ ἐστι τὸ συνεστὸς ἐκ στερητικοῦ μορίου καὶ ἀξιώματος κατὰ δύναμιν , οἷον ἀφιλάνθρωπός ἐστιν οὗτοσ ·
κατηγορικὸν δέ ἐστι τὸ συνεστὸς ἐκ πτώσεως ὀρθῆς καὶ κατηγορήματος , οἷον Δίων περιπατει ·
καταγορευτικὸν δέ ἐστι τὸ συνεστὸς ἐκ πτώσεως ὀρθῆς δεικτικῆς καὶ κατηγορήματος , οἷον οὗτος περιπατεῖ ·
ἀόριστον δέ ἐστι τὸ συνεστὸς ἐξ ἀορίστου μορίου ἢ ἀορίστων μορίων καὶ κατηγορήματος , οἷον τὶς περιπατεῖ , ἐκεῖνος κινεῖται .
τῶν δ οὐχ ἁπλῶν ἀξιωμάτων συνημμένον μέν ἐστιν , ὡς ὁ Χρύσιππος ἐν ταῖς Διαλεκτικαῖς φησι καὶ Διογένης ἐν τῇ Διαλεκτικῇ τέχνῃ , τὸ συνεστὸς διὰ τοῦ εἰ συναπτικοῦ συνδέσμου 0 .
ἐπαγγέλλεται δ ὁ σύνδεσμος οὗτος ἀκολουθεῖν τὸ δεύτερον τῷ πρώτῳ , οἷον εἰ ἡμέρα ἐστί , φῶς ἐστι .
παρασυνημμένον δέ ἐστιν , ὡς ὁ Κρῖνίς φησιν ἐν τῇ Διαλεκτικῇ τέχνῃ , ἀξίωμα ὃ ὑπὸ τοῦ ἐπεί συνδέσμου παρασυνῆπται ἀρχόμενον ἀπ ἀξιώματος καὶ λῆγον εἰς ἀξίωμα , οἷον ἐπεὶ ἡμέρα ἐστί , φῶς ἐστιν .
ἐπαγγέλλεται δ ὁ σύνδεσμος ἀκολουθεῖν τε τὸ δεύτερον τῷ πρώτῳ καὶ τὸ πρῶτον ὑφεστάναι .
συμπεπλεγμένον δέ ἐστιν ἀξίωμα ὃ ὑπό τινων συμπλεκτικῶν συνδέσμων συμπέπλεκται , οἷον καὶ ἡμέρα ἐστὶ καὶ φῶς ἐστι .
διεζευγμένον δέ ἐστιν ὃ ὑπὸ τοῦ ἤτοι διαζευκτικοῦ συνδέσμου διέζευκται , οἷον ἤτοι ἡμέρα ἐστὶν ἢ νύξ ἐστιν .
ἐπαγγέλλεται δ ὁ σύνδεσμος οὗτος τὸ ἕτερον τῶν ἀξιωμάτων ψεῦδος εἶναι .
αἰτιῶδες δέ ἐστιν ἀξίωμα τὸ συντασσόμενον διὰ τοῦ διότι , οἷον διότι ἡμέρα ἐστί , φῶς ἐστιν ·
οἱονεὶ γὰρ αἴτιόν ἐστι τὸ πρῶτον τοῦ δευτέρου .
διασαφοῦν δὲ τὸ μᾶλλον ἀξίωμά ἐστι τὸ συνταττόμενον ὑπὸ τοῦ διασαφοῦντος τὸ μᾶλλον συνδέσμου καὶ τοῦ 〈 ἢ 〉 μέσου τῶν ἀξιωμάτων τασσομένου , οἷον μᾶλλον ἡμέρα ἐστὶν ἢ νύξ ἐστι .
διασαφοῦν δὲ τὸ ἧττον ἀξίωμά ἐστι τὸ ἐναντίον τῷ προκειμένῳ , οἷον ἧττον νύξ ἐστιν ἢ ἡμέρα ἐστίν .
ἔτι τῶν ἀξιωμάτων κατά τ ἀλήθειαν καὶ ψεῦδος ἀντικείμενα ἀλλήλοις ἐστίν , ὧν τὸ ἕτερον τοῦ ἑτέρου ἐστὶν ἀποφατικόν , οἷον τὸ ἡμέρα ἐστί καὶ τὸ οὐχ ἡμέρα ἐστί .
συνημμένον οὖν ἀληθές ἐστιν οὗ τὸ ἀντικείμενον τοῦ λήγοντος μάχεται τῷ ἡγουμένῳ , οἷον εἰ ἡμέρα ἐστί , φῶς ἐστι .
τοῦτ ἀληθές ἐστι ·
τὸ γὰρ οὐχὶ φῶς , ἀντικείμενον τῷ λήγοντι , μάχεται τῷ ἡμέρα ἐστί .
συνημμένον δὲ ψεῦδός ἐστιν οὗ τὸ ἀντικείμενον τοῦ λήγοντος οὐ μάχεται τῷ ἡγουμένῳ , οἷον εἰ ἡμέρα ἐστί , Δίων περιπατεῖ ·
τὸ γὰρ οὐχὶ Δίων περιπατεῖ οὐ μάχεται τῷ ἡμέρα ἐστί .
παρασυνημμένον δ ἀληθὲς μέν ἐστιν ὃ ἀρχόμενον ἀπ ἀληθοῦς εἰς ἀκόλουθον λήγει , οἷον ἐπεὶ ἡμέρα ἐστίν , ἥλιός ἐστιν ὑπὲρ γῆς .
ψεῦδος δ 〈 ὃ 〉 ἢ ἀπὸ ψεύδους ἄρχεται ἢ μὴ εἰς ἀκόλουθον λήγει , οἷον ἐπεὶ νύξ ἐστι , Δίων περιπατεῖ , ἂν ἡμέρας οὔσης λέγηται .
αἰτιῶδες δ ἀληθὲς μέν ἐστιν ὃ ἀρχόμενον ἀπ ἀληθοῦς εἰς ἀκόλουθον λήγει , οὐ μὴν ἔχει τῷ λήγοντι τὸ ἀρχόμενον ἀκόλουθον , οἷον διότι ἡμέρα ἐστί , φῶς ἐστι ·
τῷ μὲν γὰρ ἡμέρα ἐστίν ἀκολουθεῖ τὸ φῶς ἐστι , τῷ δὲ φῶς ἐστιν οὐχ ἕπεται τὸ ἡμέρα ἐστίν .
αἰτιῶδες δὲ ψεῦδός ἐστιν ὃ ἤτοι ἀπὸ ψεύδους ἄρχεται ἢ μὴ εἰς ἀκόλουθον λήγει ἢ ἔχει τῷ λήγοντι τὸ ἀρχόμενον ἀνακόλουθον , οἷον διότι νύξ ἐστι , Δίων περιπατεῖ .
πιθανὸν δέ ἐστιν ἀξίωμα τὸ ἄγον εἰς συγκατάθεσιν , οἷον εἴ τίς τι ἔτεκεν , ἐκείνη ἐκείνου μήτηρ ἐστί .
ψεῦδος δὲ τοῦτο 0 ·
οὐ γὰρ ἡ ὄρνις ᾠοῦ ἐστι μήτηρ .
ἔτι τε τὰ μέν ἐστι δυνατά , τὰ δ ἀδύνατα 0 ·
καὶ τὰ μὲν ἀναγκαῖα , τὰ δ οὐκ ἀναγκαῖα 0 1 .
δυνατὸν μὲν τὸ ἐπιδεκτικὸν τοῦ ἀληθὲς εἶναι , τῶν ἐκτὸς μὴ ἐναντιουμένων πρὸς τὸ ἀληθὲς εἶναι , οἷον ζῇ Διοκλῆσ 0 ·
ἀδύνατον δὲ ὃ μή ἐστιν ἐπιδεκτικὸν τοῦ ἀληθὲς εἶναι , οἷον ἡ γῆ ἵπταται 0 .
ἀναγκαῖον δέ ἐστιν ὅπερ ἀληθὲς ὂν οὐκ ἔστιν ἐπιδεκτικὸν τοῦ ψεῦδος εἶναι , ἢ ἐπιδεκτικὸν μέν ἐστι , τὰ δ ἐκτὸς αὐτῷ ἐναντιοῦται πρὸς τὸ ψεῦδος εἶναι , οἷον ἡ ἀρετὴ ὠφελεῖ .
οὐκ ἀναγκαῖον δέ ἐστιν ὃ καὶ ἀληθές ἐστιν καὶ ψεῦδος οἷόν τε εἶναι , τῶν ἐκτὸς μηδὲν ἐναντιουμένων , οἷον τὸ περιπατεῖ Δίων 0 .
εὔλογον δέ ἐστιν ἀξίωμα τὸ πλείονας ἀφορμὰς ἔχον εἰς τὸ ἀληθὲς εἶναι , οἷον βιώσομαι αὔριον .
καὶ ἄλλαι δέ εἰσι διαφοραὶ ἀξιωμάτων καὶ μεταπτώσεις αὐτῶν ἐξ ἀληθῶν εἰς ψεύδη καὶ ἀντιστροφαί , περὶ ὧν ἐν τῷ πλάτει λέγομεν .
λόγος δέ ἐστιν , ὡς οἱ περὶ τὸν Κρῖνίν φασι , τὸ συνεστηκὸς ἐκ λήμματος καὶ προσλήψεως καὶ ἐπιφορᾶς , οἷον ὁ τοιοῦτος , εἰ ἡμέρα ἐστί , φῶς ἐστι ·
ἡμέρα δέ ἐστι ·
φῶς ἄρα ἐστί .
λῆμμα μὲν γάρ ἐστι τὸ εἰ ἡμέρα ἐστι , φῶς ἐστι ·
πρόσληψις τὸ ἡμέρα δέ ἐστιν ·
ἐπιφορὰ δὲ τὸ φῶς ἄρα ἐστί .
τρόπος δέ ἐστιν οἱονεὶ σχῆμα λόγου , οἷον ὁ τοιοῦτος , εἰ τὸ πρῶτον , τὸ δεύτερον 0 1 ·
ἀλλὰ μὴν τὸ πρῶτον 0 ·
τὸ ἄρα δεύτερον 0 .
λογότροπος δέ ἐστι τὸ ἐξ ἀμφοτέρων σύνθετον , οἷον εἰ ζῇ Πλάτων , ἀναπνεῖ Πλάτων ·
παρεισήχθη δὲ ὁ λογότροπος ὑπὲρ τοῦ ἐν ταῖς μακροτέραις συντάξεσι τῶν λόγων μηκέτι τὴν πρόσληψιν μακρὰν οὖσαν καὶ τὴν ἐπιφορὰν λέγειν , ἀλλὰ συντόμως ἐπενεγκεῖν , τὸ δὲ πρῶτον 0 ·
τῶν δὲ λόγων οἱ μέν εἰσιν ἀπέραντοι , οἱ δὲ περαντικοί 0 .
ἀπέραντοι μὲν ὧν τὸ ἀντικείμενον τῆς ἐπιφορᾶς οὐ μάχεται τῇ διὰ τῶν λημμάτων συμπλοκῇ , οἷον οἱ τοιοῦτοι , εἰ ἡμέρα ἐστί , φῶς ἐστι ·
περιπατεῖ ἄρα Δίων .
τῶν δὲ περαντικῶν λόγων οἱ μὲν ὁμωνύμως τῷ γένει λέγονται περαντικοί ·
οἱ δὲ συλλογιστικοί 0 .
συλλογιστικοὶ μὲν οὖν εἰσιν οἱ ἤτοι ἀναπόδεικτοι ὄντες ἢ ἀναγόμενοι ἐπὶ τοὺς ἀναποδείκτους κατά τι τῶν θεμάτων ἤ τινα , οἷον οἱ τοιοῦτοι εἰ περιπατεῖ Δίων , 〈 κινεῖται Δίων ·
ἀλλὰ μὴν περιπατεῖ Δίων 〉 ·
κινεῖται ἄρα Δίων .
περαντικοὶ δέ εἰσιν εἰδικῶς οἱ συνάγοντες μὴ συλλογιστικῶς , οἷον οἱ τοιοῦτοι , ψεῦδός ἐστι τὸ ἡμέρα ἐστὶ καὶ νύξ ἐστι ·
ἡμέρα δέ ἐστιν ·
οὐκ ἄρα νύξ ἐστιν .
ἀσυλλόγιστοι δ εἰσὶν οἱ παρακείμενοι μὲν πιθανῶς τοῖς συλλογιστικοῖς , οὐ συνάγοντες δέ , οἷον εἰ ἵππος ἐστὶ Δίων , ζῷόν ἐστι Δίων ·
〈 ἀλλὰ μὴν ἵππος οὐκ ἔστι Δίων 〉 ·
οὐκ ἄρα ζῷόν ἐστι Δίων .
ἔτι τῶν λόγων οἱ μὲν ἀληθεῖς εἰσιν , οἱ δὲ ψευδεῖς 0 .
ἀληθεῖς μὲν οὖν εἰσι λόγοι οἱ δι ἀληθῶν συνάγοντες , οἷον εἰ ἡ ἀρετὴ ὠφελεῖ , ἡ κακία βλάπτει ·
〈 ἀλλὰ μὴν ὠφελεῖ ἡ ἀρετή ·
ἡ κακία ἄρα βλάπτει 〉 .
ψευδεῖς δέ εἰσιν οἱ τῶν λημμάτων ἔχοντές τι ψεῦδος ἢ ἀπέραντοι ὄντες , οἷον εἰ ἡμέρα ἐστί , φῶς ἐστιν ·
ζῇ ἄρα Δίων .
καὶ δυνατοὶ δ εἰσὶ λόγοι καὶ ἀδύνατοι καὶ ἀναγκαῖοι καὶ οὐκ ἀναγκαῖοι ·
εἰσὶ δὲ καὶ ἀναπόδεικτοί τινες , τῷ μὴ χρῄζειν ἀποδείξεως , ἄλλοι μὲν παρ ἄλλοις , παρὰ δὲ τῷ Χρυσίππῳ πέντε , δι ὧν πᾶς λόγος πλέκεται 0 ·
οἵτινες λαμβάνονται ἐπὶ τῶν περαντικῶν καὶ ἐπὶ τῶν συλλογισμῶν καὶ ἐπὶ τῶν τροπικῶν .
πρῶτος δέ ἐστιν ἀναπόδεικτος ἐν ᾧ πᾶς λόγος συντάσσεται ἐκ συνημμένου καὶ τοῦ ἡγουμένου , ἀφ οὗ ἄρχεται τὸ συνημμένον καὶ τὸ λῆγον ἐπιφέρει , οἷον εἰ τὸ πρῶτον , τὸ δεύτερον 0 ·
δεύτερος δ ἐστὶν ἀναπόδεικτος ὁ διὰ συνημμένου καὶ τοῦ ἀντικειμένου τοῦ λήγοντος τὸ ἀντικείμενον τοῦ ἡγουμένου ἔχων συμπέρασμα , οἷον εἰ ἡμέρα ἐστί , φῶς ἐστιν ·
ἀλλὰ μὴν νύξ ἐστιν ·
οὐκ ἄρα ἡμέρα ἐστίν .
ἡ γὰρ πρόσληψις γίνεται ἐκ τοῦ ἀντικειμένου τῷ λήγοντι καὶ ἡ ἐπιφορὰ ἐκ τοῦ ἀντικειμένου τῷ ἡγουμένῳ 0 .
τρίτος δέ ἐστιν ἀναπόδεικτος ὁ δι ἀποφατικῆς συμπλοκῆς καὶ ἑνὸς τῶν ἐν τῇ συμπλοκῇ ἐπιφέρων τὸ ἀντικείμενον τοῦ λοιποῦ , οἷον οὐχὶ τέθνηκε Πλάτων καὶ ζῇ Πλάτων ·
ἀλλὰ μὴν τέθνηκε Πλάτων ·
οὐκ ἄρα ζῇ Πλάτων .
τέταρτος δέ ἐστιν ἀναπόδεικτος ὁ διὰ διεζευγμένου καὶ ἑνὸς τῶν ἐν τῷ διεζευγμένῳ τὸ ἀντικείμενον τοῦ λοιποῦ ἔχων συμπέρασμα , οἷον ἤτοι τὸ πρῶτον ἢ τὸ δεύτερον 0 ·
οὐκ ἄρα τὸ δεύτερον 0 .
πέμπτος δέ ἐστιν ἀναπόδεικτος ἐν ᾧ πᾶς λόγος συντάσσεται ἐκ διεζευγμένου καὶ ἑνὸς τῶν ἐν τῷ διεζευγμένῳ ἀντικειμένων καὶ ἐπιφέρει τὸ λοιπόν , οἷον ἤτοι ἡμέρα ἐστὶν ἢ νύξ ἐστιν ·
οὐχὶ δὲ νύξ ἐστιν ·
ἡμέρα ἄρα ἐστίν .
ἐπ ἀληθεῖδ ἀληθὲς ἕπεται κατὰ τοὺς Στωικούς , ὡς τῷ ἡμέρα ἐστὶ τὸ φῶς ἐστι ·
καὶ ψεύδει ψεῦδος , ὡς τῷ νύξ ἐστι ψεύδει τὸ σκότος ἐστί 0 ·
καὶ ψεύδει ἀληθές , ὡς τῷ ἵπτασθαι τὴν γῆν τὸ εἶναι τὴν γῆν 0 1 .
ἀληθεῖ μέντοι ψεῦδος οὐκ ἀκολουθεῖ ·
τῷ γὰρ εἶναι τὴν γῆν τὸ πέτεσθαι τὴν γῆν οὐκ ἀκολουθεῖ .
καὶ ἄποροι δέ τινές εἰσι λόγοι ἐγκεκαλυμμένοι καὶ διαλεληθότες καὶ σωρῖται καὶ κερατίναι καὶ οὔτιδες .
ἔστι δὲ ἐγκεκαλυμμένος , οἷον ὁ τοιοῦτος * * οὐχὶ τὰ μὲν δύο ὀλίγα ἐστίν , οὐχὶ δὲ καὶ τὰ τρία , οὐχὶ δὲ καὶ ταῦτα μέν , οὐχὶ δὲ καὶ τὰ τέσσαρα καὶ οὕτω μέχρι τῶν δέκα 0 1 2 ·
τὰ δὲ δύο ὀλίγα ἐστί ·
καὶ τὰ δέκα ἄρα 0 .
* * οὔτις δέ ἐστι λόγος συνακτικὸς ἐξ ἀορίστου καὶ ὡρισμένου συνεστώς , πρόσληψιν δὲ καὶ ἐπιφορὰν ἔχων , οἷον εἴ τίς ἐστιν ἐνταῦθα , οὐκ ἔστιν ἐκεῖνος ἐν Ῥόδῳ 〈 ἀλλὰ μήν ἐστί τις ἐνταῦθα ·
οὐκ ἄρα τίς ἐστιν ἐν Ῥόδῳ 〉 .
* * Καὶ τοιοῦτοι μὲν ἐν τοῖς λογικοῖς οἱ Στωικοί , ἵνα μάλιστα κρατύνωσι διαλεκτικὸν μόνον εἶναι τὸν σοφόν 0 ·
πάντα γὰρ τὰ πράγματα διὰ τῆς ἐν λόγοις θεωρίας ὁρᾶσθαι , ὅσα τε τοῦ φυσικοῦ τόπου τυγχάνει καὶ αὖ πάλιν ὅσα τοῦ ἠθικοῦ 0 .
εἰς μὲν γὰρ τὸ λογικὸν τί δεῖ λέγειν περί τ ὀνομάτων ὀρθότητος , ὅπως διέταξαν οἱ νόμοι ἐπὶ τοῖς ἔργοις , οὐκ ἂν ἔχειν εἰπεῖν .
δυοῖν δ οὔσαιν συνηθείαιν ταῖν ὑποπιπτούσαιν τῇ ἀρετῇ , ἡ μὲν τί ἕκαστόν ἐστι τῶν ὄντων σκοπεῖ , ἡ δὲ τί καλεῖται .
καὶ ὧδε μὲν αὐτοῖς ἔχει τὸ λογικόν .
τὸ δ ἠθικὸν μέρος τῆς φιλοσοφίας διαιροῦσιν εἴς τε τὸν περὶ ὁρμῆς καὶ εἰς τὸν περὶ ἀγαθῶν καὶ κακῶν τόπον καὶ εἰς τὸν περὶ παθῶν καὶ περὶ ἀρετῆς καὶ περὶ τέλους περί τε τῆς πρώτης ἀξίας καὶ τῶν πράξεων καὶ περὶ τῶν καθηκόντων προτροπῶν τε καὶ ἀποτροπῶν .
καὶ  οὕτω δ ὑποδιαιροῦσιν οἱ περὶ Χρύσιππον καὶ Ἀρχέδημον καὶ Ζήνωνα τὸν Ταρσέα καὶ Ἀπολλόδωρον καὶ Διογένην καὶ Ἀντίπατρον καὶ Ποσειδώνιον ·
ὁ μὲν γὰρ Κιτιεὺς Ζήνων καὶ ὁ Κλεάνθης , ὡς ἂν ἀρχαιότεροι , ἀφελέστερον περὶ τῶν πραγμάτων διέλαβον .
οὗτοι δὲ διεῖλον καὶ τὸν λογικὸν καὶ τὸν φυσικόν .
τὴν δὲ πρώτην ὁρμήν φασι τὸ ζῷον ἴσχειν ἐπὶ τὸ τηρεῖν ἑαυτό , οἰκειούσης αὑτῷ τῆς φύσεως ἀπ ἀρχῆς , καθά φησιν ὁ Χρύσιππος ἐν τῷ πρώτῳ Περὶ τελῶν , πρῶτον οἰκεῖον λέγων εἶναι παντὶ ζῴῳ τὴν αὑτοῦ σύστασιν καὶ τὴν ταύτης συνείδησιν ·
οὔ τε γὰρ ἀλλοτριῶσαι εἰκὸς ἦν αὐτὸ 〈 αὑτῷ 〉 τὸ ζῷον , οὔ τε ποιήσασαν αὐτό , μή τ ἀλλοτριῶσαι μή τ οἰκειῶσαι .
ἀπολείπεται τοίνυν λέγειν συστησαμένην αὐτὸ οἰκειῶσαι πρὸς ἑαυτό ·
οὕτω γὰρ τά τε βλάπτοντα διωθεῖται καὶ τὰ οἰκεῖα προσίεται .
ὃ δὲ λέγουσί τινες , πρὸς ἡδονὴν γίγνεσθαι τὴν πρώτην ὁρμὴν τοῖς ζῴοις , ψεῦδος ἀποφαίνουσιν .
ἐπιγέννημα γάρ φασιν , εἰ ἄρα ἔστιν , ἡδονὴν εἶναι ὅταν αὐτὴ καθ αὑτὴν ἡ φύσις ἐπιζητήσασα τὰ ἐναρμόζοντα τῇ συστάσει ἀπολάβῃ ·
ὃν τρόπον ἀφιλαρύνεται τὰ ζῷα καὶ θάλλει τὰ φυτά .
οὐδέν τε , φασί , διήλλαξεν ἡ φύσις ἐπὶ τῶν φυτῶν καὶ ἐπὶ τῶν ζῴων , ὅτι χωρὶς ὁρμῆς καὶ αἰσθήσεως κ ἀκεῖνα οἰκονομεῖ καὶ ἐφ ἡμῶν τινα φυτοειδῶς γίνεται .
ἐκ περιττοῦ δὲ τῆς ὁρμῆς τοῖς ζῴοις ἐπιγενομένης , ᾗ συγχρώμενα πορεύεται πρὸς τὰ οἰκεῖα , τούτοις μὲν τὸ κατὰ φύσιν τῷ κατὰ τὴν ὁρμὴν διοικεῖσθαι 0 ·
τοῦ δὲ λόγου τοῖς λογικοῖς κατὰ τελειοτέραν προστασίαν δεδοαένου , τὸ κατὰ λόγον ζῆν ὀρθῶς γίνεσθαι 〈 τού 〉 τοις κατὰ φύσιν 0 ·
τεχνίτης γὰρ οὗτος ἐπιγίνεται τῆς ὁρμῆς .
διόπερ πρῶτος ὁ Ζήνων ἐν τῷ Περὶ ἀνθρώπου φύσεως τέλος εἶπε τὸ ὁμολογουμένως τῇ φύσει ζῆν , ὅπερ ἐστὶ κατ ἀρετὴν ζῆν ·
ἄγει γὰρ πρὸς ταύτην ἡμᾶς ἡ φύσις .
ὁμοίως δὲ καὶ Κλεάνθης ἐν τῷ Περὶ ἡδονῆς καὶ Ποσειδώνιος καὶ Ἑκάτων ἐν τοῖς Περὶ τελῶν 0 .
πάλιν δ ἴσον ἐστὶ τὸ κατ ἀρετὴν ζῆν τῷ κατ ἐμπειρίαν τῶν φύσει συμβαινόντων ζῆν , ὥς φησι Χρύσιππος ἐν τῷ πρώτῳ Περὶ τελῶν ·
μέρη γάρ εἰσιν αἱ ἡμέτεραι φύσεις τῆς τοῦ ὅλου .
διόπερ τέλος γίνεται τὸ ἀκολούθως τῇ φύσει ζῆν , ὅπερ ἐστὶ κατά τε τὴν αὑτοῦ καὶ κατὰ τὴν τῶν ὅλων , οὐδὲν ἐνεργοῦντας ὧν ἀπαγορεύειν εἴωθεν ὁ νόμος ὁ κοινός , ὅσπερ ἐστὶν ὁ ὀρθὸς λόγος , διὰ πάντων ἐρχόμενος , ὁ αὐτὸς ὢν τῷ Διὶ , καθηγεμόνι τούτῳ τῆς τῶν ὄντων διοικήσεως ὄντι ·
εἶναι δ αὐτὸ τοῦτο τὴν τοῦ εὐδαίμονος ἀρετὴν καὶ εὔροιαν βίου , ὅταν πάντα πράττηται κατὰ τὴν συμφωνίαν τοῦ παρ ἑκάστῳ δαίμονος πρὸς τὴν τοῦ τῶν ὅλων διοικητοῦ βούλησιν .
ὁ μὲν οὖν Διογένης τέλος φησὶ ῥητῶς τὸ εὐλογιστεῖν ἐν τῇ τῶν κατὰ φύσιν ἐκλογῇ .
ἀρχέδημος δὲ τὸ πάντα τὰ καθήκοντα ἐπιτελοῦντα ζῆν 0 .
φύσιν δὲ Χρύσιππος μὲν ἐξακούει , ᾗ ἀκολούθως δεῖ ζῆν , τήν τε κοινὴν καὶ ἰδίως τὴν ἀνθρωπίνην ·
ὁ δὲ Κλεάνθης τὴν κοινὴν μόνην ἐκδέχεται φύσιν , ᾗ ἀκολουθεῖν δεῖ , οὐκέτι δὲ καὶ τὴν ἐπὶ μέρους .
τήν τ ἀρετὴν διάθεσιν εἶναι ὁμολογουμένην 0 ·
καὶ αὐτὴν δι αὑτὴν εἶναι αἱρετήν , οὐ διά τινα φόβον ἢ ἐλπίδα ἤ τι τῶν ἔξωθεν ·
ἐν αὐτῇ τ εἶναι τὴν εὐδαιμονίαν , ἅτ οὔσῃ ψυχῇ πεποιημένῃ πρὸς τὴν ὁμολογίαν παντὸς τοῦ βίου .
διαστρέφεσθαι δὲ τὸ λογικὸν ζῷον , ποτὲ μὲν διὰ τὰς τῶν ἔξωθεν πραγματειῶν πιθανότητας , ποτὲ δὲ διὰ τὴν κατήχησιν τῶν συνόντων 0 ·
ἐπεὶ ἡ φύσις ἀφορμὰς δίδωσιν ἀδιαστρόφους 0 .
ἀρετὴ δ ἡ μέν τις κοινῶς παντὶ τελείωσις , ὥσπερ ἀνδριάντος 0 1 2 ·
καὶ ἡ ἀθεώρητος , ὥσπερ ὑγίεια 0 1 ·
καὶ ἡ θεωρηματική , ὡς φρόνησις 0 1 .
φησὶ γὰρ ὁ Ἑκάτων ἐν τῷ πρώτῳ Περὶ ἀρετῶν ἐπιστημονικὰς μὲν εἶναι καὶ θεωρηματικὰς τὰς ἐχούσας τὴν σύστασιν ἐκ θεωρημάτων , ὡς φρόνησιν καὶ δικαιοσύνην ·
ἀθεωρήτους δὲ τὰς κατὰ παρέκτασιν θεωρουμένας ταῖς ἐκ τῶν θεωρημάτων συνεστηκυίαις , καθάπερ ὑγίειαν καὶ ἰσχύν 0 .
τῇ γὰρ σωφροσύνῃ τεθεωρημένῃ ὑπαρχούσῃ συμβαίνει ἀκολουθεῖν καὶ παρεκτείνεσθαι τὴν ὑγίειαν , καθάπερ τῇ ψαλίδος οἰκοδομίᾳ τὴν ἰσχὺν ἐπιγίνεσθαι 0 .